b'\n_START_ARTICLE_\nTor Singsaas\n_START_SECTION_\nBispeutnevnelse\n_START_PARAGRAPH_\nSingsaas var den lokale favoritten til \xc3\xa5 bli utnevnt til biskop i Nidaros og fikk flest stemmer av kandidatene, hele 167 f\xc3\xb8rstestemmer i avstemningen. P\xc3\xa5 andreplass kom Berit L\xc3\xa5nke og p\xc3\xa5 tredjeplassen kom Olav Fykse Tveit. Tor Singsaas omtales som en sentral folkekirkeprest som blant annet har st\xc3\xa5tt sentralt i et organisasjonsutviklingsprosjekt med fors\xc3\xb8k omkring endret ledelsesstruktur i kirken. _NEWLINE_Ved utnevnelsen sa han blant annet dette: \xc2\xabDen norske kirke er ul\xc3\xb8selig knyttet til visjonen om at den er en bekjennende, misjonerende , tjenende og \xc3\xa5pen folkekirke. Hovedutfordringen er \xc3\xa5 gi et sant bilde av Jesus Kristus i forkynnelse og etterf\xc3\xb8lgelse. Mitt kall som prest er \xc3\xa5 fortelle om Jesus Kristus som frelser og forsoner. Jorden ble fullstendig forandret da han kom. P\xc3\xa5 grunn av ham har jeg tillit til at det finnes en n\xc3\xa5dig Gud som har en dyp kj\xc3\xa6rlighet til sin skapning. Veien til Gud er \xc3\xa5pen ved Jesus Kristus.\xc2\xbb \xc2\xabStabsutvikling, lagarbeid og tverrfaglighet er sentrale momenter i en god personalforvaltning. Den enkelte ansatte og frivillige er kirkens viktigste ressurs.\xc2\xbb Han nevner ogs\xc3\xa5 gudstjenestefeiringens form som et aktuelt tema.'